Nove tehnike istraživanja biosfere
Nova naučna disciplina koja se bavi odnosom ptica, slepih miševa i buba u biosferi ima svoje ime – aeroekologija
Tom Kunc pričvršćuje majušne odašiljače na slepe miševe i ptice i koristi specijalne naprave za termalno snimanje da bi ih pratio. Sada, kao biolog na Bostonskom unverzitetu, on se ugleda i na meteorologe. Koristi radar. Meteorolozi rutinski prate leteće organizme – takozvanu atmosfersku biomasu – da bi prognozirali vreme. Ali Kunc koristi očitavanje biomase iz mreže od 156 američkih radarskih stanica kao kontinentalnu vezu sa do sada nekorišćenom riznicom bioloških podataka. Kunc je bio na skupu Američkog udruženja za unapređenje nauke zajedno sa meteorologom sa Univerziteta Oklahome, Filipom Čilsonom i stručnjakom za slepe miševe Vinifred Frik, naučnom saradnicom na postdoktorskim studijama na Kalifornijskom univerzitetu u Santa Kruzu. Ona objašnjava šta ih je nateralo da se udruže. „ Ta saradnja je dovela do uspostavljanja metoda za merenje mase slepih miševa koji tragaju za hranom po prirodi. Ona objašnjava da učestanost tih noćnih traganja može da pomogne u proučavanju životinjskog ponašanja, matrica seljenja i reagovanja biosfere na klimatske promene, kroz vreme i prostor. Istraživači imaju pristup radarskim podacima koji se obnavljaju svakih pet minuta i 20 godina arhivisanog materijala. Vinifred Frik kaže da su podaci dostupni javnosti na internet portalu zvanom SOAR, što je skraćenica naziva koji bi mogao da se prevede kao Aeroekološki nadzor uz korišćenje vremenskih radara. Ona kaže da korišćenje radara za kartiranje biosfere mnogo obećava i pozdravlja sve saradnike koji doprinose unapređenju tehnologije. Takođe se nada da će neke vedre večeri, bez oblaka, neki lokalni meteorolog rešiti da uključi radarski kanal za praćenje biosfere i izvesti - o oblaku slepih miševa.